stanford-oval/wikipedia huggingface dataset:
DIN-kisko

35-millisen DIN-kiskon muut mitat
DIN-kisko käytössä komponenttien kiinnitykseen
DIN-kisko on mm. sähkökeskuksissa ja muissa asennuskoteloissa käytetty standardoitu kisko, johon voidaan kiinnittää helposti johdonsuojakatkaisijoita, kontaktoreja, vikavirtasuojakytkimiä, riviliittimiä ja muita keskuskomponentteja. Teollisuudessa DIN-kiskoon usein kiinnitetään myös erilaisia automaatiojärjestelmiin liittyviä laitteita. Kisko valmistetaan yleensä peltilevystä, johon tehdään neljä taivutusta ja sen yksi standardikoko on 35 mm (tätä kokoa käytetään käytännössä kaikissa pienissä keskuksissa Suomessa).
35 millimetrin kiskoon kiinnitettävien komponenttien leveys voidaan ilmaista moduuleina, jolloin yksi moduuli vastaa 17,5 mm. Esimerkiksi pienjännitteisen yksivaiheisen johdonsuojakatkaisimen leveys on yleensä yhden moduulin ja kolmivaiheisen vastaavasti kolme moduulia.
Wikimedia Commonsissa on kuvia tai muita tiedostoja aiheesta .
Constantines

| Constantines |
| --- | --- |
 Constantines Vancouverin talviolympialaisissa 2010.
Tiedot
Toiminnassa:  1999–2010, 2014–
Tyylilaji:  indie rock
Kotipaikka:   Guelph, Ontario, Kanada
Laulukieli:  englanti
Jäsenet:  Will Kidman Steve Lambke Doug MacGregor Bryan Webb Dallas Wehrle
Entiset jäsenet:  Evan Gordon  
Levy-yhtiö:  Sub Pop   Three Gut Records   Arts & Crafts  
Aiheesta muualla
Kotisivut
Infobox OKNimi-testi OK: 
Constantines on kanadalainen indie rock-yhtye, joka perustettiin vuonna 1999 Guelphissa, Ontariossa. Yhtye on ottanut vaikutteita muun muassa The Clashiltä, Fugazilta, Bruce Springsteeniltä, ja Nick Cavelta. Yhtye on julkaissut neljä studioalbumia ja kaksi EP:tä.
Diskografia > Albumit

Constantines (Three Gut Records) – 5. kesäkuuta 2001 (Sub Pop Records – 10. elokuuta 2004)
Shine a Light (Three Gut Records/Sub Pop Records) – 19. elokuuta 2003
Tournament of Hearts (Three Gut Records) – 27. syyskuuta 2005 / (Sub Pop Records) – 11. lokakuuta 2005
Kensington Heights (Arts & Crafts) – 15. huhtikuuta 2008
Diskografia > EP:t

The Modern Sinner Nervous Man (EP, Suicide Squeeze Records) – 16. huhtikuuta 2002
Nighttime Anytime (EP, Sub Pop) – 8. heinäkuuta 2003
Diskografia > Singlet

Young Lions (single, Sub Pop) – 2004
Hard Feelings (7" single, Arts & Crafts) – 2008
Islands in the Stream (7" single Feistin kanssa, Arts & Crafts) – 2008
Our Age (7" single, Arts & Crafts, – 2008
Too Slow for Love – 2009
Diskografia > Splitit

Constantines Play Young/Unintended Play Lightfoot LP (Blue Fog Records) – 2006
Aiheesta muualla

Viralliset nettisivut (Arkistoitu – Internet Archive)
Constantines Three Gut Recordsissa
Constantines Sub Popissa
Constantines Myspacessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Colin Ireland

Colin Ireland (16. maaliskuuta 1954 – 21. helmikuuta 2012) oli brittiläinen sarjamurhaaja. Hänen uhreikseen joutui viisi homoseksuaalista miestä Englannissa.
Ireland kertoi olevansa heteroseksuaali. Hän oli aiemmin ollut naimisissa, eikä murhien taustalla tiedetä olleen seksuaalisia motiiveja. Hän oli työtön.
Murhat > Peter Walker

Ireland piti vuonna 1993 antamansa uudenvuodenlupauksen ryhtyä sarjamurhaajaksi. Hän alkoi etsiä uhreja länsilontoolaisesta homobaarista.
Irelandin ensimmäisen henkirikoksen uhriksi joutui HIV-positiivinen koreografi Peter Walker. Kaksikko lähti pubista Walkerin asunnolle Batterseahan, jossa Ireland alkoi yllättäen lyödä miestä ja tukehdutti tämän lopulta muovisäkillä.
Ireland hävitti Walkerin asunnolta kaikki jäljet, jotka olisivat voineet johtaa hänen jäljittämiseensä. Hän oli lukinnut Walkerin koirat ulos ennen omistajan surmaa ja lähti asunnolta vasta seuraavana aamuna.
Murhat > Christopher Dunn

Ireland oli kahden kuukauden kuluttua jälleen pubissa. Hän lähti kirjastonhoitaja Christopher Dunnin kanssa tämän asunnolle Wealdstoneen. Hän löi ja kidutti uhria sekä tukehdutti tämän hengiltä. Hän oli myös kiduttanut Dunnilta tämän pankkikortin numeron, jota hän käytti anastaakseen tältä rahaa. Tutkittuaan huolellisesti sarjamurhaajien käyttäytymistä hän ymmärsi hävittää tappamisessa käyttämänsä hansikkaat ja kengät.
Murhat > Perry Bradley III

Kuusi päivää myöhemmin Ireland lähti pubista 35-vuotiaan Perry Bradley III:n matkaan tämän asunnolle Kensingtoniin. Ireland väitti olevansa S&M-harrastaja ja suostutteli Bradleyn sitomiseen väittämällä, ettei kiihottunut muuten. Tällöin hän kidutti uhriaan ja sai tämänkin pankkikorttinumeron. Bradleyn nukahdettua Ireland kuristi hänet.
Ireland poisti myös Bradleyn tapauksessa kaikki potentiaalisesti hänen jäljittämiseensä johtavat merkit. Irelandin kolme henkirikosta olivat sattuneet eri alueilla, eikä poliisi osannut vielä yhdistää niitä toisiinsa.
Murhat > Andrew Collier

Ireland ei ollut saanut julkisuutta edes kolmen murhan jälkeen, joten hän lähti baarista 33-vuotiaan Andrew Collierin kanssa tämän asunnolle Dalstoniin. Sidottuaan Collierin sänkyyn Ireland vaati saada tietää tämän pankkikortin numeron, jota Collier ei kuitenkaan antanut. Ireland murhasi miehen kuristamalla.
Ireland kävi läpi Collierin henkilökohtaisia tavaroita, sai selville tämän olevan HIV-positiivinen ja tappoi raivonpuuskassa tämän kissan.
Ireland oli aiemmin sijoittanut kondomin ensimmäisen uhrinsa Peter Walkerin suuhun tämän saatua surmansa. Ireland teki niin myös Collierin tapauksessa. Näin hän antoi nähtäväksi selvän yhteyden murhien välillä.
Murhat > Emanuel Spiteri

Ireland tapasi pubissa 41-vuotiaan irlantilaisen kokki Emanuel Spiterin. Kaksikko lähti Spiterin asunnolle Catfordiin, jossa Spiteri murhattiin. Ireland ei saanut hänen pankkikorttinsa numeroa.
Spiterin murhattuaan Ireland sytytti asunnon tuleen ja lähti. Hän soitti poliisille ja kehotti heitä etsimään ruumista tapahtumapaikalta.
Murhien jälkeen

Viiden murhan jälkeen poliisi osasi jo yhdistää ne selkeästi ja tiedotti sarjamurhaajasta julkisuuteen. Videokameralta löydettiin kuva Irelandista ja Spiteristä yhdessä Charing Crossin asemalta. Ireland tunnisti itsensä nauhalta ja myönsi poliisille olleensa Spiterin kanssa asemalla, mutta jättäneensä tämän asunnolle toisen miehen kanssa. Poliisi kuitenkin löysi Spiterin asunnolta Irelandin sormenjälkiä.
Irelandia odottivat syytteet Collierin ja Spiterin murhista. Oikeudenkäyntiä odottaessaan hän tunnusti myös kolme muuta henkirikosta. Hän oli myös ryöstänyt uhrinsa rahoittaakseen sarjamurhansa. Hän ilmoitti valinneensa uhreiksi homoseksuaaleja, koska piti heitä helpoimpina kohteina. Hän korosti, ettei tekojen motiivi ollut uhrien seksuaalinen suuntautuminen.
Ireland sai 20. joulukuuta 1993 jokaisesta murhastaan elinkautiset vankeusrangaistukset. 
Ireland mainitaan Manic Street Preachersin laulussa "Archives of Pain".
Ditsosilpiini

| Ditsosilpiini |
| --- | --- |


Tunnisteet
IUPAC-nimi:  [5R,10S]-[+]-5-metyyli-10,11- dihydro-5H-dibentso[a,d]syklohepten-5,10-imini
CAS-numero:  77086-21-6
PubChem CID:  180081
Ominaisuudet
Molekyylikaava:  C16H15N
Moolimassa:  221,297 g/mol
Ditsosilpiini tai MK801 on dissosiatiivinen anestesialääke ja gluatamaattireseptoreiden agonisti. Sitä käytetään useimmin eläinlääketieteessä nukutuslääkkeenä, ja koska se voi aiheuttaa epämiellyttäviä haittavaikutuksia, sitä ei juuri käytetä ihmisiin. Pitkäaikainen käyttö on myös aiheuttanut laboratoriokokeissa rotilla Olneyn leesioita aivoissa.
Ditsosilpiini on dissosiatiivi, ja sen tavallinen annostus on 50–100 mikrogrammaa, ja yliannostusriski on suuri. Monet sitä käyttäneet ovat kuvanneet vaikutuksia epämiellyttäviksi ja voimakkaiksi verrattuna muihin dissosiatiiveihin, kuten esimerkiksi PCP:hen tai ketamiiniin.
Ditsosilpiini vaikuttaa myös huomattavasti pidemmän aikaa verrattuna muihin dissosiatiiveihin.
Aiheesta muualla

Kyoto Encyclopedia of Genes and Genomes (KEGG): Dizocilpine (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
DIN-liitin

Viisinapainen DIN-liitin
DIN kaiutinliitinpari. Vasemmalla pistukka ja oikealla pistoke
DIN-liittimet ovat pyöreitä elektroniikan liittimiä, joka ovat DIN-standardointi-instituutin (Deutsches Institut für Normung) määrittelemiä. DIN-liittimiä on aiemmin käytetty yleisesti erityisesti äänisignaalien kytkennöissä.
DIN-liittimet olivat yleisiä 1900-luvun jälkipuolella valmistetuissa äänentoistolaitteissa linja- ja mikrofonitasoisten signaalien kytkennässä sekä kaiutin- ja mikrofoniliitännöissä.  Liitintyyppiä on käytetty myös äänentoistolaitteiden langallisissa kauko-ohjaimissa [lähde? ] sekä MIDI-liitännässä. Myöhemmin USB-liitännän yleistyminen on vähentänyt DIN-liittimen käyttöä MIDI-liitännöissä.
Vaikka DIN-liittimet ovat vanhaa tekniikkaa niitä on edelleenkin käytössä.
Varsinaisten kontaktinastojen määrä on tavallisimmin kahdesta kahdeksaan.
Joissakin liittimissä on metallinen häiriösuojavaippa. Eräissä DIN-liittimissä on lukitusrengas, joka lukitsee johtoliittimen laitteen rungossa olevaan runkoliittimeen. Johtimet liitetään kytkentäpinneihin tavallisimmin juottamalla. Käyttötarpeesta riippuen voi jotkut pinnit jättää kytkemättä.
Party Time with Winnie the Pooh

| Party Time with Winnie the Pooh |
| --- | --- |

Kehittäjä:  Disney Interactive
Julkaistu:   23. marraskuuta 2001
Lajityyppi:  Partypelit
Pelimuoto:  Yksinpeli, moninpeli
Ikäluokitus:  ELSPA: 3+
Alusta:  PlayStation   PC
Lisää peliartikkeleitaVideopelien teemasivulla
Infobox OK : 
Party Time with Winnie the Pooh (tunnetaan myös nimillä Winnie the Pooh's Party Games ja Winnie the Pooh's Party Games: In Search of the Treasure) on videopeli, joka julkaistiin vuonna 2001 PlayStationille ja PC:lle.
Tarina

Eräänä kauniina kesäpäivänä Nalle Puh poikkeaa hunajahakumatkallaan Kanin luokse pyytämään hunajaa. Kani antaa (lopulta) hunajaa Puhille, sillä ehdolla, että tämä menisi ulos syömään.
Kani on juuri työntämässä Puhia (ja hunajapurkkia) ulos ovesta, kun paikalle saapuu Tiikeri, joka tervehtii Puhia tavanomaiseen tapaansa - pomppaamalla tämän päälle. Hunajapurkki lentää taivaan tuuliin ja putoaa suoraan Tiikerin päähän. Nasu ja Ruu näkevät, mitä Kanin luona tapahtuu ja rientävät apuun. Kaikki alkavat vetämään purkkia pois Tiikerin päästä ja viimein se irtoaa. Tiikerin päähän on takertunut hunajapurkista paperi...
Pöllö lennähtää paikalle, nappaa hunajan peittämän paperin Tiikerin päästä ja tutkii sitä tarkasti. Sitten hän ilmoittaa, että paperi on aarrekartta!
Silloin Myyrä putkahtaa esiin ja kartta takertuu vahingossa häneen. Myyrä yrittää paeta hunajaa etsiviä mehiläisiä metsään, muun porukan seuratessa tätä, sillä hänellä oli vielä kartta kiinni selässään...
Pelin tarkoitus

Yksinpelissä: Puh ja hänen ystävänsä tarvitsevat pelaajan apua aarteen etsimisessä. Ensin on saatava Myyrä kiinni, ennen kuin hän katoaa näköpiiristä. Sitten aarteenetsintä voi alkaa, mutta Möhköfantit, Tärpät ja mehiläiset voivat aiheuttaa pulmia matkalla...
Kaksinpelissä: Pelaajat pelaavat toisiaan vastaan yrittäen päästä jonkun kolmesta pelikentästä läpi ennen toista pelaajaa (tai pelaajia) keräten samalla hunajapurkkeja, joilla voi aiheuttaa harmia toiselle (tai toisille) pelaajille normaalilla ja vaikealla vaikeustasolla.
Pelin sisältöä > Hahmot

Minipeleissä esiintyvät
Nalle Puh
Kani
Nasu
Pöllö
Ruu
Tiikeri
Kolme tärppää (ei pelattavia)
Sivuhahmot yksinpelissä
Myyrä
Möhköfantti
Muut
Ihaa
Kengu
Mehiläiset
Pelin sisältöä > Äänet

Jim Cummings - Nalle Puh, Tiikeri
Ken Sansom - Kani
Andre Stojka - Pöllö
Steve Schatzberg - Nasu
Laurie Maine - ?
Nikita Hopkins - Ruu
Michael Gough - Myyrä
Brady Bluhm - Risto Reipas
Peter Cullen - Ihaa
Sekä John Fiedler (Nasu), Paul Winchell (Tiikeri) ja David Warner (kertoja) Nalle Puh ystävää etsimässä -elokuvan kohtauksissa
Pelin sisältöä > Päävalikko

Seikkailu-tila: Yksinpeliseikkailu Puhin ja kumppaneiden kanssa
Moninpeli-tila: Enintään neljän pelaajan peli (jossa pelaajat valitsevat oman hahmonsa (ja 2-3 pelissä tietokonevastustajat) ja pelikentän)
Pikapeli: Yksittäinen yhden tai monen pelaajan minipeli
Asetukset (musiikki, ääni ym.)
Vaikeustaso: Pelissä on mahdollista pelata kolmella eri vaikeustasolla:
Helppo
Normaali: Jossa voi pelilaudalla käyttää hyödyksi keräämiään hunajapurkkeja (myös vaikealla), minipelien keräysmäärät ovat suuremmat kuin helpolla
Vaikea: minipelien keräysmäärät ovat suuremmat kuin helpolla tai keskivaikealla, tehosteiden oma aktivointi minipeleissä
Elokuva-tila: Tästä voi katsella elokuvapätkiä, mitä on avannut Yksinpeliseikkailusta
Pelin sisältöä > Pelilaudat

Pelilauta 1
Ensimmäinen pelilauta on metsä. Pelaajan on saatava Myyrä kiinni, ennen kuin hän häviää aarrekartta mukanaan.
Pelilauta 2
Toinen pelilauta on kisa metsän poikki. Pelaajan täytyy olla varuillaan, sillä Möhköfantti vaanii takana! Pelaajan täytyy päästä metsän poikki, ennen kuin Möhköfantti saa tämän kiinni.
Pelilauta 3
Kolmas pelilauta on sortumaisillaan oleva pimeä ja aavemainen luola. Pelaajan on oltava varuillaan, sillä maa voi pettää alta, kun sitä vähiten odottaa...
Pelin sisältöä > Pelilaudat > Pelilautojen ruudut

Lumi
Lumi vaikeuttaa hahmon hallintaa seuraavassa minipelissä (hahmo liikkuu nopeammin)
Lisää hunajapurkkeja
Pelaaja saa lisää hunajapurkkeja
Mehiläiset
Mehiläisparvi hidastaa pelaajien hahmojen seuraavaa minipeliä
Sakko
Pelaaja menettää hunajapurkkeja tai siirtyy taaksepäin
Bonus
Pelaaja saa lisää hunajapurkkeja tai siirtyy eteenpäin
Neutraali
Tavallinen ruutu
Mysteeri
Pelaajaa odottaa ruudussa yllätys, joka voi olla hyvä tai huono...
Tuuli
Tuuli vaikeutta hahmon liikkumista oikeaan suuntaan seuraavassa minipelissä
Oikopolku
Pelaaja etenee pelilaudalla nopeasti
Hunajan menetys
Pelaaja menettää hunajapurkkeja
Minipelit

Pelaajien etenemiseen pelilaudalla määräytyy sen mukaan, miten pärjää minipeleissä.
1. sija = 6 ruutusiirtoa
2. sija = 4 ruutusiirtoa
3. sija = 2 ruutusiirtoa
4. sija = 1 ruutusiirto
Jokaisessa minipelissä on poimittava tehosteita. Jostakin tulee bonuksia ja toisten avulla voi tehdä kepposia toisille pelaajille. Myös hunajapurkkeja voi kerätä minipeleissä. Hunajapurkkien avulla voi (normaalilla ja vaikealla vaikeustasolla) tehdä kepposia toisille tai siirtyä itse eteenpäin pelilaudalla.
Minipelit > Owl´s Fruit´n´Hoot (Pöllön hedelmäpeli)

Keräysmäärä
15 (Helppo)
25 (Normaali)
40 (Vaikea)
Tehosteet
Nopeutus - Saa pelaajan liikkumaan nopeammin
Hidastus - Saa muut pelaajat liikkumaan hitaammin
Banaaninkuori - Saa muut pelaajat liukastumaan
Megahedelmä - Muuttaa kaikki kentän hedelmät pelaajan oman hahmon hedelmiksi
Minipelit > Pooh´s Pinball Party (Puhin flipperihupi)

Pelin voittoon vaadittavat pisteet
100 (Helppo)
200 (Normaali)
300 (Vaikea)
Tehosteet
Superlapa - Tekee pelaajan lavasta vieläkin suuremman
Pikkulapa - Tekee pelaajan lavasta tavallista pienemmän
Monta palloa - Heittää paljon pelaajan oman värisiä palloja flipperipöydälle
Hidastus - Saa muut pelaajat liikkumaan hitaammin ja vaikeuttaa näin palloihin osumista
Minipelit > Tigger´s Thunder and Frightening (Tikrun ukkosmylläkkä)

Sydänmäärä (Henget)
3 (Helppo)
2 (Normaali)
1 (Vaikea)
Tehosteet
Nopeutus - Saa pelaajan liikkumaan nopeammin
Yllätyslaatikko - Pelaaja voi asetta useita laatikoita kerralla
Tärinä - Saa maan tärisemään vieläkin enemmän
Hidastus - Saa muut pelaajat liikkumaan hitaammin
Minipelit > Rabbit´s Roller Races (Kanin rallikisat)

Kierrokset
5 (Helppo)
10 (Normaali)
15 (Vaikea)
Tehosteet
Nopeutus - Saa pelaajan liikkumaan nopeammin
Ajopito - Pelaajan auto saa enemmän pitoa
Hallitsematon - Saa ensimmäistä sijaa pitävän pelaajan menettämään autonsa hallinnan (jos pelaaja on itse ensimmäisenä, vaikuttaa tämä toisena olevaan)
Hidastus - Saa muut pelaajat liikkumaan hitaammin
Minipelit > Piglet´s Pumpkin Hunt (Nasun kurpitsajahti)

Keräysmäärä
10 (Helppo)
15 (Normaali)
20 (Vaikea)
Tehosteet
Nopeutus - Saa pelaajan liikkumaan nopeammin
Suoja - estää muita pelaajia tönimästä tämän käyttäjää
Irvistys - Saa pelaajan irvistämään muille pelaajille. Tällöin he nauravat niin makeasti, että unohtavat kurpitsojen keräilyn
Hidastus - Saa muut pelaajat liikkumaan hitaammin
Clock Tower II: The Struggle Within

| Clock Tower II: The Struggle Within |
| --- | --- |
Kehittäjä:  Human Entertainment
Julkaisija:  Human Entertainment Agetec
Ohjaaja:  Yutaka Hirata
Tuottaja:  Yūichi Kobayashi
Suunnittelija:  Yutaka Hirata
Käsikirjoittaja:  Yutaka Hirata
Taiteilija:  Masatsugu Igarashi, Kiichi Takaoka
Säveltäjä:  Kaori Takazoe
Ohjelmoija:  Kazuhiro Takeshima
Pelisarja:  Clock Tower
Julkaistu:  JP 12.maaliskuuta 1998NA 28.lokakuuta 1999
Lajityyppi:  pulmapeli, selviytymiskauhu
Pelimuoto:  yksinpeli
Ikäluokitus:  ESRB: M  Virheellinen ESRB-arvo
Alusta:  PlayStation
Lisää peliartikkeleitaVideopelien teemasivulla
Infobox OK       : 
Clock Tower II: The Struggle Within (julkaistu nimellä Clock Tower: The Ghost Head Japanissa) on Clock Tower-sarjan kolmas osa. Peli julkaistiin ja kehitettiin maaliskuussa vuonna 1998 Japanissa ja julkaistiin maan ulkopuolella vuonna 1999, Agetecin toimesta. Vielä myöhemmin, peli julkaistiin PlayStation Classicina PlayStation Networkiin vuonna 2012.
Itse peli on spin-off ja se ei liity Clock Tower-sarjaan eikä sen hahmoihin millään tavalla. Myöskään pelin ohjaaja, Hifumi Kono ei liittynyt pelin tekemiseen millään tavalla.
Se ei ota paikkaa Eurooppaan vaan Osakaan, Japaniin. Pohjois-Amerikkalaisessa versiossa peli ottaa paikan Salinasiin, Kaliforniaan. Myös nimet muutettiin länsimaalaisemmiksi.
Aiheesta muualla

Clock Tower II: The Struggle Within MobyGamesissa (englanniksi)
Desmond Plummer

Arthur Desmond Herne Plummer, St Marylebonen paroni Plummer KBE (25. toukokuuta 1914 – 2. lokakuuta 2009) oli brittiläinen konservatiivipuolueen poliitikko. Hän istui Suur-Lontoon valtuuston johdossa vuosina 1967–1973 ja sai elinikäisen päärinarvon vuonna 1981.
Desmond Piper

| Mitalit> Maa:   Australia.Miesten maahockey. Olympialaiset  | Mitalit> Maa:   Australia.Miesten maahockey. Olympialaiset  | Mitalit> Maa:   Australia.Miesten maahockey. Olympialaiset  | Maa:   Australia> Miesten maahockey. |
| --- | --- | --- | --- |
|  Hopeaa | México 1968 | joukkuekilpailu |  |
|  Pronssia | Tokio 1964 | joukkuekilpailu |  |
Desmond Royle Piper (s. 11. lokakuuta 1941 Melbourne, Victoria, Australia) on australialainen maahockeypelaaja. Hän sai hopeamitalin vuoden 1968 kesäolympialaisissa Méxicossa ja pronssimitalin vuoden 1964 kesäolympialaisissa Tokiossa. Hän osallistui myös vuoden 1972 kesäolympialaisiin Münchenissä, jossa hänen joukkueensa sijoittui viidenneksi.
Daniel Stock

| Daniel Stock> Henkilötiedot |
| --- | --- |
Syntynyt: 16. syyskuuta 1992 (ikä 32)
Uran tiedot
Seura:  Lillehammer SK
Laji:  maastohiihto 
Maailmancup
Kaudet:  2014-
Paras sijoitus:  2
Voitot:  0
Palkintokorokkeella:  1
 Tietolaatikko päivitetty 4. helmikuuta 2017 
Daniel Stock (s. 16. syyskuuta 1992) on norjalainen maastohiihtäjä. Hän edustaa Lillehammer SK:ta.
Ura > Maailmancup

Stock debytoi maastohiihdon maailmancupissa maaliskuussa 2014 ollen Holmenkollenin 50 kilometrin perinteisen hiihtotavan kilpailussa 49:s. Ensimmäiset maailmancupin pisteensä Stock saavutti maaliskuussa 2015 niin ikään Holmenkollenilta, nyt vapaan hiihtotavan 50 kilometriltä sijoittuen sijalle 25. Maailmancupissa Stock nousi palkintopallille ensimmäisen ja toistaiseksi ainoan kerran 30 km yhdistelmähiihtokilpailussa oltuaan toinen Pyeongchangissa helmikuussa 2017.
Ura > Arvokilpailut

Stock saavutti pronssia alle 23-vuotiaiden maailmanmestaruuskilpailuista Val di Fiemmestä 2014. Matkana oli 30 kilometrin yhdistelmäkilpailu.
David Hesser

| Mitalit> Maa:   Yhdysvallat.Miesten vesipallo. Olympialaiset  | Mitalit> Maa:   Yhdysvallat.Miesten vesipallo. Olympialaiset  | Mitalit> Maa:   Yhdysvallat.Miesten vesipallo. Olympialaiset  | Maa:   Yhdysvallat> Miesten vesipallo. |
| --- | --- | --- | --- |
|  Kultaa | St. Louis 1904 | joukkuekilpailu |  |
David A. Hesser (tammikuu 1884 – 13. helmikuuta 1908) oli yhdysvaltalainen vesipalloilija, uimari ja olympiavoittaja. Hän kilpaili vuoden 1904 kesäolympialaisissa Saint Louisissa, jossa hän kuului vesipallossa kultaa voittaneeseen New York Athletic Club -joukkueeseen. Samoissa kisoissa Hesser osallistui 4 × 50 jaardin vapaauintiviestiin, jossa sijoittui neljänneksi.
Dovrenhilpi

| Dovrenhilpi> Tieteellinen luokittelu |
| --- | --- |
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Kladi::  Commelinids
Lahko::  Poales
Heimo::  Heinäkasvit Poaceae
Alaheimo::  Pooideae
Suku::  Pikkuhilvet Phippsia
Laji::  concinna
Kaksiosainen nimi
 Phippsia concinna  (Th.Fr.) Lindeb. 
Infobox OKVirheellinen NIMI-arvo: 
Dovrenhilpi (Phippsia concinna) on tunturihilven lähisukuinen arktinen, monivuotinen heinälaji.
Se kasvaa 5–15 senttimetriä korkeaksi. Tunturihilpeen verrattuna dovrenhilven korret ovat punaruskeita ja pystympiä, röyhy hieman pidempi ja sen haarat siirottavat, ulkohelpeen tyvellä enemmän karvoja ja jyvä erimuotoinen. Pohjoismaissa dovrenhilpi kasvaa harvinaisena Norjan ja Keski-Ruotsin ylängöllä, Huippuvuorilla ja Karhusaarella. Se kasvaa suurtuntureiden pohjoisrinteillä. Pohjoismaiden lisäksi lajia esiintyy Siperiassa, Alaskassa, Kanadan Québecissa ja Grönlannissa.
Construction Time Again

| Construction Time Again Depeche Mode |
| --- | --- | --- |

Studioalbumin tiedot
 Äänitetty : Lontoossa, 1983.
 Julkaistu: 22. elokuuta 1983
 Tuottaja(t): Depeche Mode ja Daniel Miller
 Tyylilaji: synthpop, new wave, dance-rock, alternative dance, industrial
 Kesto: 49.43
 Levy-yhtiö: Mute Records/Reprise Records
Depeche Moden muut julkaisut
| A Broken Frame (1982) | Construction Time Again (1983) | People Are People (1984) |
Singlet albumilta Construction Time Again
 ”Everything Counts” Julkaistu: 11. heinäkuuta 1983  ”Love, in itself” Julkaistu: 19. syyskuuta 1983
Construction Time Again on Depeche Moden kolmas albumi, joka julkaistiin 22. elokuuta 1983. Yhtyeen musiikki alkoi tällä levyllä muuttua alun poikabändimäisistä vaikutteista kohti vakavasti otettavampia sanoituksia ja tummempia äänimaailmoja. Levy oli myös ensimmäinen, jolla Alan Wilder soitti.
Kolme vuotta myöhemmin ilmestynyt Black Celebration kehitti Construction Time Againin tummasävytteistä tunnelmaa eteenpäin osaksi Depeche Moden tyypillistä äänimaailmaa.
Levyn suurimmaksi hitiksi muodostui ”Everything Counts” -kappale. Levy on myynyt maailmanlaajuisesti noin 3 miljoonaa kappaletta.
Kansitaide

Tämä on järjestyksessä kolmas Depeche Mode -levy, jonka kannet ovat suurimmaksi osaksi valokuvaaja Brian Griffinin käsialaa. Griffin ei kuitenkaan ollut tyytyväinen siihen, mikä otos kanteen valittiin. Levynkannen valokuva on kuvattu Sveitsin Alpeilla. Leka kuljetettiin kuvauspaikkalle Lontoosta saakka, samoin mies joka lekaa heiluttaa: Malli on entinen merijalkaväen sotilas ja Griffinin silloisen assistentin Stuart Graehamen veli. Samoissa kuvauksissa otettiin myös kuva, jota käytettiin ”Love, in Itself” -singlen kannessa. Griffin jatkaa Construction Time Again -levyllä samaa sosialistisen realismin innoittamaa linjaa kuin edeltävällä levyllä, A Broken Frame.
Kappaleet

Love, in Itself – 4.29
More Than a Party – 4.45
Pipeline – 5.54
Everything Counts – 4.19
Two Minute Warning – 4.13
Shame – 3.50
The Landscape is Changing – 4.47
Told You So – 4.24
And Then... – 4.34
Everything Counts (Reprise) – 1.05
Kokoonpano

Dave Gahan – laulu
Andrew Fletcher – syntetisaattorit
Martin Gore – syntetisaattorit, taustalaulu, acoustic guitar ("Love, in Itself", "And Then...")
Alan Wilder – syntetisaattorit, rumpukoneet